Legal Document

Category: 18

Text:
1. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 93688 της 22/25 Νοεμ. 1955 Περί κυρώσεως αποφάσεως του Διοικ. Συμβουλίου του Δικηγορικού Συλλόγου Αθηνών αφορώσης εις τον τρόπον εισπράξεως των δικηγορικών αμοιβών εις τας ποινικάς υποθέσεις. Έχοντες υπ’ όψιν το άρθρ. 96 του υπ’ αριθ. 3026 Ν.Δ/τος «περί του Κώδικος των Δικηγόρων», κυρούμεν την δια του υπ’ αριθ. 4526/1305 της 19 Οκτωβρίου εγγράφου του Δικηγορικού Συλλόγου Αθηνών υποβληθείσαν ημίν υπ’ αριθ. 4912 απόφασιν του Διοικητικού Συμβουλίου του Δικηγορικού Συλλόγου Αθηνών, ληφθείσαν κατά τας συνεδριάσεις της 31 Μαΐου 1955 και 18 Οκτ. 1955 αφορώσαν τον τρόπον της εισπράξεως των αμοιβών των δικηγόρων Αθηνών εις τας ποινικάς υποθέσεις έχουσαν ούτω: ΑΠΟΦΑΣΙΣ Αριθ.Πρωτ.4912 της 30 Οκτ. 1955. Του Διοικητικού Συμβουλίου του Δικηγορικού Συλλόγου Αθηνών ληφθείσα κατά τας συνεδριάσεις αυτού της 31 Μαΐου 1955 και 18 Οκτ. 1955 «περί προκαταβολής της δικηγορικής αμοιβής επί ποινικών υποθέσεων». Μετά πρότασιν του κ. Προέδρου του Διοικητικού συμβουλίου του Δικηγορικού Συλλόγου Αθηνών όπως τούτο αποφανθή επί της προκαταβολής της δικηγορικής αμοιβής συμφώνως τω άρθρ. 96 του δια του Ν.Δ/τος υπ’ αριθ. 3026/54 κυρωθέντος «Κώδικος περί Δικηγόρων», καθ’ ο δι’ αποφάσεως του Διοικ. Συμβουλίου του οικείου Δικηγορικού Συλλόγου, λαμβανομένης δια πλειοψηφίας των 2/3 του όλου αριθμού των μελών αυτού, κυρουμένης δι’ αποφάσεως του Υπουργού της Δικαιοσύνης και δημοσιευομένης εις την Εφημερίδα της Κυβερνήσεως, δύναται να ορισθή ότι εις ποινικάς υποθέσεις, ο κατηγορούμενος ή πολιτικώς ενάγων, εις πάντα βαθμόν διαδικασίας, υποχρεούται να προκαταβάλη εις το Ταμείον του Δικηγορικού Συλλόγου το κατά τον παρόντα νόμον ποσόν αμοιβής δια την παράστασιν δικηγόρων, μη επιτρεπομένης της παραστάσεως συνηγόρου άνευ προσαγωγής του σχετικού διπλοτύπου. Το Διοικητικόν Συμβούλιον, παρόντων απόντων των μελών αυτού, μετά συζήτησιν επί της άνω προτάσεως του κ. Προέδρου, αποφασίζει ομοφώνως: Όπως εις τας ποινικάς υποθέσεις ενώπιον των ακροατηρίων των πάσης φύσεως Δικαστηρίων ως και ενώπιον των Δικαστικών Συμβουλίων ο κατηγορούμενος ή ο πολιτικώς ενάγων εις πάντα βαθμόν διαδικασίας, εφ’ όσον ήθελε παραστή μετά δικηγόρου, υποχρεούται να προκαταβάλη εις το Ταμείον του Δικηγορικού Συλλόγου Αθηνών το κατά την παράγραφον 6 της παρούσης οριζόμενον ποσόν δικηγορικής αμοιβής, βεβαιουμένης της καταβολής δια της σχετικής τριπλοτύπου αποδείξεως, άνευ προσαγωγής της οποίας δεν επιτρέπεται η παράστασις του δικηγόρου. 1.Η είσπραξις αύτη ενεργείται δια τριπλοτύπων αποδείξεων του Δικηγορικού Συλλόγου Αθηνών συνερραμμένων και ηριθμημένων εις στελέχη ανά 50 εξ ων το εν τμήμα θα παραμείνη εις το στέλεχος, τα δε δύο άλλα θα παραδίδωνται εις τον προκαταβάλλοντα την αμοιβήν. Τα διπλότυπα θα περιέχουν το ονοματεπώνυμον διαδίκου και του καταθέτου, εφ’ όσον είναι διάφορον τούτου πρόσωπον, ως και του δικηγόρου, υπέρ ου η κατάθεσις. 2.Το εν εκ των λαμβανομένων δύο αποκομμάτων του τριπλοτύπου θα προσάγηται εις το Δικαστήριον και θα επισυνάπτεται εις την δικογραφίαν ως δικαιολογητικόν της παραστάσεως δικηγόρου, το δε τρίτον χρησιμεύον ως δικαιολογητικόν αναλήψεως του κατατεθέντος ποσού θα παραδίδεται εις τον αποδίδοντα Σύλλογον, συντασσομένης επ’ αυτού πράξεως εξοφλήσεως περιεχούσης και υπεύθυνον βεβαίωσιν του εξοφλούντος δικηγόρου ότι παρέστη κατά την δικάσιμον δι’ ην η προκαταβληθείσα αμοιβή. Η απόδοσις εις τον εν τω τριπλοτύπω αναφερόμενον δικηγόρον ενεργείται υπό του Συλλόγου μετά 8ήμερον. 3.Δεν αποκλείεται η παράστασις άλλου συνηγόρου εκτός του εν τω τριπλοτύπω αναφερομένου δικηγόρου, ούτε απαιτείται προς τούτο ετέρα κατάθεσις. Εν τη περιπτώσει όμως  (Μετά την σελ. 402,30) Σελ. 402,41 ΜΗ-53 Προείσπραξη Δικηγορικής Αμοιβής 6.Δ.ζ.1 ταύτη αποδίδεται υπό του Συλλόγου το προκαταβληθέν ποσόν εις τον παραστάντα και προσάγοντα αυτό δικηγόρον επί τη υπευθύνω δηλώσει του, αναγραφομένη εν τη πράξει εξοφλήσεως, ότι αυτός παρέστη και ουχί ο εν τω τριπλοτύπω αναφερόμενος δικηγόρος. Η απόδοσις εις την περίπτωσιν ταύτην παραστάσεως ετέρου αντί του εν τω τριπλοτύπω αναφερομένου δικηγόρου ενεργείται μετά οκταήμερον. 4.Εν περιπτώσει καθ’ ην ο διάδικος δεν ήθελε παραστή δια του εν τω τριπλοτύπω αναφερομένου δικηγόρου, ούτε άλλου τινός δικηγόρου, το προκαταβληθέν ποσόν αποδίδεται εις τον καταθέσαντα μετά παρέλευσιν δέκα πέντε ημερών από ταύτης, επί τη προσαγωγή και των δύο αποκομμάτων και υπογραφή επ’ αυτών ως και επί του στελέχους πράξεως αναλήψεως των προκαταβληθέντων εκ μέρους του καταθέτου. 5.Δια την παράστασιν πλειόνων δικηγόρων απαιτείται ιδιαιτέρα κατάθεσις δι’ έκαστον τούτων. 6.Το ποσόν, όπερ θα κατατίθεται δι’ εκάστην παράστασιν ορίζεται ίσον προς το εκάστοτε ισχύον ελάχιστον όριον αμοιβών, περί ων το κεφάλαιον Θ΄ Κώδικος περί Δικηγόρων. Κατ’ εξαίρεσιν προκειμένου περί παραστάσεως ενώπιον Πταισματοδικείου το προκαταβαλλόμενον ποσόν αμοιβής ορίζεται εις το ήμισυ του ελαχίστου ορίου, προκειμένου δε Μονομελών και Τριμελών Πλημμελειοδικείων εις τα τρία τέταρτα αυτού. 7.Εφ’ όσον ήθελον τηρηθή αι ανωτέρω διατυπώσεις ο Σύλλογος καταβάλλων εις τον δικηγόρον ή επιστρέφων εις τον καταθέτην το προκαταβληθέν ποσόν ουδεμίαν θα υπέχη ευθύνην τόσον έναντι του καταθέτου, όσον και έναντι του υπέρ ου η κατάθεσις ή του παραστάντος δικηγόρου. 8.Δεν είναι υποχρεωτική η ανωτέρω προκαταβολή της αμοιβής δικηγόρου εις ας περιπτώσεις ο δικηγόρος διορίζεται υπό του Προέδρου του Δικαστηρίου εξ επαγγέλματος. ή υπό του Διοικητικού Συμβουλίου του Συλλόγου κατ’ εφαρμογήν της διατάξεως του άρθρ. 201 παρ. 6 του Κώδικος προς υπεράσπισιν των υπ’ αυτού κρινομένων απόρων, ως και των κατά τας κειμένας διατάξεις απολαμβανόντων του ευεργετήματος των πενήτων. 9.Εκ του προκαταβαλλομένου ποσού θα παρακρατήται, κατά την απόδοσιν εις τον δικηγόρον, υπέρ του Δικηγορικού Συλλόγου Αθηνών ποσοστόν 10%. Εκ του ούτως παρακρατουμένου ποσού δύναται μετ’ απόφασιν του Διοικ. Συμβουλίου του Δικηγορικού Συλλόγου να διατίθεται εκάστοτε ανάλογον ποσόν προς αμοιβήν των κατά την προηγουμένην παράγραφον οριζομένων υπό τούτου δικηγόρων δια την υπεράσπισιν των πενήτων και απόρων. Σελ. 402,42 ΜΗ-54 10.Εξουσιοδοτεί τον κ. Πρόεδρον του Δικηγορικού Συλλόγου Αθηνών ίνα μεριμνήση δια την υπό του κ. Υπουργού της Δικαιοσύνης κύρωσιν της αποφάσεως ταύτης, ήτις θέλει τεθή εν εφαρμογή μετά 30ήμερον από της δημοσιεύσεως εις την Εφημερίδα της Κυβερνήσεως.